Document ID: 32007R0880

KOMISSION ASETUS (EY) N:o 880/2007,
annettu 25 päivänä heinäkuuta 2007,
joidenkin yhteisön tariffikiintiöiden avaamisesta ja hallinnoinnista sekä vilja-alan tariffikatoista annetun asetuksen (EY) N:o 2133/2001 muuttamisesta tiettyjen CN-koodiin 2309 90 kuuluvien eläinruokavalmisteiden yhteisön tariffikiintiön osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön ja Kanadan hallituksen välisen GATT-sopimuksen XXIV artiklan 6 kohdan mukaisten neuvottelujen saattamista päätökseen koskevan sopimuksen tekemisestä 22 päivänä helmikuuta 2007 tehdyn neuvoston päätöksen 2007/444/EY (1) ja erityisesti sen 2 artiklan,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (2) ja erityisesti sen 12 artiklan 1 kohdan,
sekä katsoo seuraavaa:
(1)
Euroopan yhteisön ja Kanadan hallituksen välisen GATT-sopimuksen XXIV artiklan 6 kohdan mukaisten neuvottelujen saattamista päätökseen koskevan sopimuksen täytäntöönpanosta ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta ja täydentämisestä 22 päivänä helmikuuta 2007 annetussa neuvoston asetuksessa (EY) N:o 733/2007 (3) säädetään kalenterivuosittain sovellettavasta tiettyjen CN-koodiin 2309 90 kuuluvien eläinruokavalmisteiden tuontitariffikiintiöstä, jossa kannetaan seitsemän prosentin arvotulli.
(2)
Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (4) kootaan yhteen hallinnointisäännöt, joita sovelletaan tulli-ilmoitusten päivämäärien aikajärjestystä noudattaen käytettäviin tullitariffikiintiöihin ja etuuskohteluun oikeutetun tuonnin valvontaan. Tämän uuden tariffikiintiön hallinnointi olisi sisällytettävä asiaa koskevaan säädökseen, jotta sitä hallinnoitaisiin yhdenmukaisesti samanlaisten kiintiöiden kanssa.
(3)
Sen vuoksi komission asetusta (EY) N:o 2133/2001 (5) olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2133/2001 liitteeseen II rivi seuraavasti:
”09.0070
2309 90 31
2309 90 41
2309 90 51
2309 90 95
2309 90 99
Eläinruokavalmisteet
2 700
7 % :n arvotulli
Kaikki kolmannet maat (kaikkia koskeva)”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 2007.

Labels: 3
17
6